b'\n_START_ARTICLE_\nWilliam Bradford Shockley\n_START_SECTION_\nLucr\xc4\x83ri ulterioare\n_START_PARAGRAPH_\nShockley descrie acele sisteme de reproducere biologic\xc4\x83 care duc la transmiterea cu prioritate a caracteristicilor negative ale indivizilor \xc8\x99i care astfel, contrar teoriei selec\xc8\x9biei naturale, au rezultatul opus de degradare progresiv\xc4\x83 a calit\xc4\x83\xc8\x9bilor speciei. _NEWLINE_Analiz\xc3\xa2nd disgenia din Statele Unite, Shockley a constatat c\xc4\x83 fenomenul se manifesta at\xc3\xa2t \xc3\xaen cadrul popula\xc8\x9biei de ras\xc4\x83 alb\xc4\x83 c\xc3\xa2t \xc8\x99i al celei de ras\xc4\x83 neagr\xc4\x83, \xc3\xaens\xc4\x83 situa\xc8\x9bia \xc3\xaen r\xc3\xa2ndul negrilor era deosebit de \xc3\xaengrijor\xc4\x83toare. _NEWLINE_Dup\xc4\x83 datele Biroului de Recens\xc4\x83minte al Statelor Unite (U.S. Census Bureau), \xc3\xaen r\xc3\xa2ndul popula\xc8\x9biei de ras\xc4\x83 alb\xc4\x83 se \xc3\xaenregistrau \xc3\xaen medie 3,7 copii pentru un cet\xc4\x83\xc8\x9bean necalificat, fa\xc8\x9b\xc4\x83 de 2,3 pentru un cet\xc4\x83\xc8\x9bean calificat. _NEWLINE_\xc3\x8en r\xc3\xa2ndul popula\xc8\x9biei de ras\xc4\x83 neagr\xc4\x83 statistica ar\xc4\x83ta c\xc4\x83 pentru necalifica\xc8\x9bi se \xc3\xaenregistrau 5,4 copii de persoan\xc4\x83 fa\xc8\x9b\xc4\x83 de doar 1,9 pentru cei califica\xc8\x9bi. _NEWLINE_Argumentul lui Shockley era c\xc4\x83, deoarece inteligen\xc8\x9ba \xc8\x99i aptitudinile intelectuale sunt ereditare, ca \xc8\x99i majoritatea altor caracteristici ale oamenilor, este inevitabil ca, \xc3\xaen timp, procentul de oameni inteligen\xc8\x9bi s\xc4\x83 scad\xc4\x83, iar acest fenomen s\xc4\x83 afecteze mai mult popula\xc8\x9bia neagr\xc4\x83, \xc3\xaen pofida eforturilor de integrare f\xc4\x83cute de societatea american\xc4\x83. _NEWLINE_Acest proces de \xc3\xaenr\xc4\x83ut\xc4\x83\xc8\x9bire a calit\xc4\x83\xc8\x9bilor unei specii a fost denumit "disgenie". _NEWLINE_Fiind acuzat de hitlerism \xc3\xaentr-un reportaj al revistei "Atlanta Constitution", Shockley a intentat ac\xc8\x9biune \xc3\xaempotriva revistei pentru def\xc4\x83imare, proces pe care l-a c\xc3\xa2\xc8\x99tigat.'